
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου263 

23 Δεκεμβρίου 2004 


ΝΟΜΟΣ ΥΠΆΡΙΘ. 3301 

Συμφωνίες παροχής χρηματοοικονομικής ασφάλειας, 
εφαρμογή των Διεθνών Λογιστικών Προτύπων και άλλες 
διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομετον ακόλουθο νόμο που ψήφισε η Βουλή: 

ΚΕΦΑΛΑΙΟ Α' 

ΠΡΟΣΑΡΜΟΓΗ ΤΟΥ ΕΛΛΗΝΙΚΟΥ ΔΙΚΑΙΟΥ 
ΣΤΗΝ ΟΔΗΓΙΑ 2002/47/ΕΚ (Ι_ 168/19.2.02) 

ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ 
ΤΟΥ ΣΥΜΒΟΥΛΙΟΥ ΤΗΣ 6πς ΙΟΥΝΙΟΥ 2002, 
ΣΧΕΤΙΚΑ ΜΕ ΤΙΣ ΣΥΜΦΩΝΙΕΣ ΠΑΡΟΧΗΣ 
ΧΡΗΜΑΤΟΟΙΚΟΝΟΜΙΚΗΣ ΑΣΦΑΛΕΙΑΣ 

Άρθρο 1 

Αντικείμενο και πεδίο εφαρμογής. 

1. Ο νόμος αυτός θεσπίζει το καθεστώς που εφαρμό¬ 
ζεται στις συμφωνίες παροχής χρηματοοικονομικής 
ασφάλειας, οι οποίες ικανοποιούν τις απαιτήσεις των πα¬ 
ραγράφων 2 και 5 του άρθρου αυτού, καθώς και στη χρη¬ 
ματοοικονομική ασφάλεια που παρέχεται σύμφωνα με 
τους όρους των παραγράφων 3 και 4 του άρθρου αυτού. 

2. Τόσο ο ασφαλειολήπτης όσο και ο ασφαλειοδότης 
πρέπει να ανήκουν σε μια από τις ακόλουθες κατηγορίες: 

α) δημόσια αρχή πλην των επιχειρήσεων με εγγύηση 
του Δημοσίου, εκτός εάν αυτές εμπίπτουν στα κατωτέρω 
στοιχεία β' έως ε', όπως μεταξύ άλλων: 

αα) δημόσιοι φορείς των κρατών - μελών της Ευρωπαϊ¬ 
κής Ένωσης που έχουν αναλάβειτη διαχείριση του δημό¬ 
σιου χρέους ή παρεμβαίνουν σε αυτή, 

ββ) δημόσιοι φορείς των κρατών - μελών της Ευρωπαϊ¬ 
κής Ένωσης που έχουν εξουσιοδοτηθεί να τηρούν λογα¬ 
ριασμούς πελατών, 

β) εθνική κεντρική τράπεζα, η Ευρωπαϊκή Κεντρική Τρά¬ 
πεζα, η Τράπεζα Διεθνών Διακανονισμών, πολυμερής 
τράπεζα αναπτύξεως, όπως ορίζεται στην Πράξη Διοικη¬ 
τή Τραπέζης της Ελλάδος 2054/1992 (ΦΕΚ 49 Α'), κεφά¬ 
λαιο δεύτερο παρ. 1 στοιχείο ζ', καθώς και στο άρθρο 1 
σημείο 19 της Οδηγίας 2000/12/ΕΚ (Ι_ 126/26.5.2000), το 
Διεθνές Νομισματικό Ταμείο και η Ευρωπαϊκή Τράπεζα 
Επενδύσεων, 


γ) χρηματοπιστωτικό ίδρυμα που υπόκειται σε επο- 
πτεία, όπως, μεταξύ άλλων: 

αα) πιστωτικό ίδρυμα, όπως ορίζεται στο άρθρο 2 πα¬ 
ράγραφος 1 του Ν. 2076/1992 (ΦΕΚ 130 Α'), όπως έχει 
τροποποιηθεί και ισχύει, καθώς και στο άρθρο 1 σημείο 1 
της Οδηγίας 2000/12/ΕΚ, συμπεριλαμβανομένων των 
ιδρυμάτων που απαριθμούνται στην παράγραφο 3 του 
άρθρου 2 της εν λόγω Οδηγίας, 
ββ) επιχείρηση παροχής επενδυτικών υπηρεσιών, όπως 
ορίζεται στο άρθρο 2 παράγραφος 3 του Ν. 2396/1996 
(ΦΕΚ73Α'), καθώς και στο άρθρο 1 σημείο 2 της Οδηγίας 
93/22/ΕΟΚ (Ι_141/11.6.1993), 

ΥΥ) χρηματοδοτικό ίδρυμα, όπως ορίζεται στο άρθρο 2 
παράγραφος 6 του Ν. 2076/1992, καθώς και στο άρθρο 1 
σημείο 5 της Οδηγίας 2000/12/ΕΚ, 
δδ) ασφαλιστική επιχείρηση, όπως ορίζεται στο άρθρο 
2α στοιχείο α' του Ν.Δ. 400/1970 (ΦΕΚ 10 Α'), καθώς και 
στο άρθρο 1 στοιχείο α' της Οδηγίας 92/49/ΕΟΚ (Ι_228/ 

11.8.1992) , και ασφαλιστική επιχείρηση ζωής, όπως ορί¬ 
ζεται στην ίδια διάταξη του Ν.Δ. 400/1970, καθώς και στο 
άρθρο 1 στοιχείο α' της Οδηγίας 92/96/ΕΟΚ (1360/ 

9.12.1992) , 

εε) ανώνυμες εταιρείες διαχείρισης αμοιβαίων κεφα¬ 
λαίων, οργανισμοί συλλογικών επενδύσεων σε κινητές 
αξίες, αμοιβαία κεφάλαια και άλλες διατάξεις, όπως ορί¬ 
ζεται στο άρθρο 2 του Ν. 3283/2004 (ΦΕΚ 210 Α'), καθώς 
και στο άρθρο 1 παράγραφος 2 της Οδηγίας 85/611/ΕΚ 
(1375/31.12.1985), 

στστ) εταιρεία διαχείρισης, όπως ορίζεται στο άρθρο 
17α παράγραφος 1 του Ν. 1969/1991 (ΦΕΚ 167 Α'), καθώς 
και στο άρθρο 1 α παράγραφος 2 της Οδηγίας 85/611 /ΕΚ, 
δ) κεντρικός αντισυμβαλλόμενος, διακανονιστής ή συμ- 
ψηφιστικό γραφείο, όπως ορίζονται, αντίστοιχα, στο άρ¬ 
θρο 1 στοιχεία γ', δ'καιε'του Ν. 2789/2000 (ΦΕΚ21 Α'), κα¬ 
θώς και στο άρθρο 2 στοιχεία γ', δ' και ε' της Οδηγίας 
98/26/ΕΚ (1166/11.6.1998), συμπεριλαμβανομένων των 
ομοειδών ιδρυμάτων που υπόκεινται σε εποπτεία σύμφω¬ 
να με το εθνικό δίκαιο και τα οποία ασκούν δραστηριότη¬ 
τες στις αγορές συμβολαίων μελλοντικής εκπλήρωσης, 
προαιρέσεων και παράγωγων μέσων σε βαθμό μη καλυ¬ 
πτόμενο από τον εν λόγω νόμο και την εν λόγω Οδηγία και 
πρόσωπο, πλην των φυσικών προσώπων, το οποίο ενερ¬ 
γεί ως καταπιστευματοδόχος ή υπό την ιδιότητα αντιπρο¬ 
σώπου εξ ονόματος ενός ή περισσότερων προσώπων στα 

οποία περιλαμβάνονται τυχόν ομολογιούχοι ή κάτοχοι 
άλλων μορφών εξασφαλισμένων δανείων ή ίδρυμα που 
ορίζεται στα στοιχεία α' έως δ', 

ε) κάθε νομικό πρόσωπο υπό τον όρο ότι ο αντισυμβαλ¬ 
λόμενος είναι ίδρυμα που ορίζεται στα στοιχεία α' έως δ'. 

3. Η παρεχόμενη χρηματοοικονομική ασφάλεια πρέπει 
να συνίσταται σε μετρητά ή χρηματοπιστωτικά μέσα. 

4. Ο νόμος αυτός καταλαμβάνει τις χρηματοοικονομι¬ 
κές ασφάλειες από το χρόνο της παροχής τους και εφό¬ 
σον η παροχή πιστοποιείται εγγράφως. Η απόδειξη της 
παροχής χρηματοοικονομικής ασφάλειας πρέπει να επι- 
τρέπειτον προσδιορισμό της χρηματοοικονομικής ασφά¬ 
λειας στην οποία αναφέρεται. Για το σκοπό αυτόν, αρκεί 
να αποδεικνύεται ότι η ασφάλεια επί τίτλων σε λογιστική 
μορφή έχει μεταφερθεί σε πίστωση του σχετικού λογα¬ 
ριασμού ή αποτελεί πίστωση του λογαριασμού αυτού και 
ότι η ασφάλεια σε μετρητά έχει μεταφερθεί σε πίστωση 
του καθορισμένου λογαριασμού ή αποτελεί πίστωση του 
λογαριασμού αυτού. 

5. Ο νόμος αυτός εφαρμόζεται στις συμφωνίες παρο¬ 
χής χρηματοοικονομικής ασφάλειας εφόσον οι συμφω¬ 
νίες αυτές πιστοποιούνται εγγράφως ή με νομικά ισοδύ¬ 
ναμο τρόπο. 

6. Ο νόμος αυτός εφαρμόζεται και επί ιδίων μετοχών 
του ασφαλειοδότη, οι οποίες δύνανται να διατίθενται κα¬ 
τά παρέκκλιση των διατάξεων των παραγράφων 12 και 13 
του άρθρου 16του Κ.Ν. 2190/1920 (ΦΕΚ37 Α'). 

Άρθρο 2 
Ορισμοί 

1. Για τους σκοπούς του νόμου αυτού νοούνται ως: 

α) «συμφωνία παροχής χρηματοοικονομικής ασφά¬ 
λειας»: η συμφωνία παροχής χρηματοοικονομικής ασφά¬ 
λειας με μεταβίβαση τίτλου ή η συμφωνία παροχής 
εμπράγματης χρηματοοικονομικής ασφάλειας, ανεξαρ¬ 
τήτως του εάν καλύπτονται από σύμβαση πλαίσιο ή γε¬ 
νικούς όρους, 

β) «συμφωνία παροχής χρηματοοικονομικής ασφά¬ 
λειας με μεταβίβαση τίτλου»: η συμφωνία, συμπεριλαμ¬ 
βανομένων των συμφωνιών επαναγοράς, βάσει της οποί¬ 
ας ο ασφαλειοδότης μεταβιβάζει την πλήρη κυριότητα 
του υποκείμενου περιουσιακού στοιχείου στον ασφαλειο- 
λήπτη με σκοπό την εξασφάλιση ή την κάλυψη της εκτέ¬ 
λεσης των σχετικών χρηματοοικονομικών υποχρεώσεων, 

γ) «συμφωνία παροχής εμπράγματης χρηματοοικονο¬ 
μικής ασφάλειας»: η συμφωνία βάσει της οποίας ο ασφα- 
λειοδότης παρέχει ενέχυρο ή άλλο αντίστοιχο περιο¬ 
ρισμένο, κατά το οικείο εφαρμοστέο δίκαιο, εμπράγματο 
δικαίωμα επί περιουσιακού στοιχείου ως εξασφάλιση 
στον ασφαλειολήπτη ή υπέρ αυτού, ενώ η κυριότητα του 
υποκείμενου περιουσιακού στοιχείου παραμένει στον 
ασφαλειοδότη κατά τη σύσταση του εμπράγματου δικαι¬ 
ώματος, 

δ) «μετρητά»; τα χρήματα που έχουν πιστωθεί σε λογα¬ 
ριασμό, σε οποιοδήποτε νόμισμα, ή παρεμφερείς αξιώ¬ 
σεις για την επιστροφή χρημάτων, όπως οι καταθέσεις 
χρηματαγοράς, 

ε) «χρηματοπιστωτικά μέσα»: οι μετοχές και άλλοιτίτλοι 
που ισοδυναμούν με μετοχές και ομολογίες και άλλα είδη 
χρεωστικών μέσων, εφόσον αποτελούν αντικείμενο δια¬ 
πραγμάτευσης στην κεφαλαιαγορά και οποιοιδήποτε άλ¬ 
λοι τίτλοι που είναι συνήθως διαπραγματεύσιμοι και οι 
οποίοι παρέχουν το δικαίωμα απόκτησης μετοχών, ομο¬ 


λογιών ή άλλου είδους κινητών αξιών με εγγραφή, αγορά 
ή ανταλλαγή ή οι οποίοι συνεπάγονται διακανονισμό τοις 
μετρητοίς, εξαιρουμένων των μέσων πληρωμής, περι- 
λαμβανομένων των μεριδίων οργανισμών συλλογικών 
επενδύσεων, των μέσων χρηματαγοράς και των αξιώσε¬ 
ων σε σχέση με ή των δικαιωμάτων επί ή σε σχέση με τα 
ανωτέρω στοιχεία, 

στ) «σχετικές χρηματοοικονομικές υποχρεώσεις»: οι 
υποχρεώσεις των οποίων η εκπλήρωση εξασφαλίζεται με 
συμφωνία παροχής χρηματοοικονομικής ασφάλειας και 
οι οποίες παρέχουν αντιστοίχως δικαίωμα διακανονισμού 
τοις μετρητοίς ή/και παράδοσης χρηματοπιστωτικών μέ¬ 
σων. 

Οι σχετικές χρηματοοικονομικές υποχρεώσεις είναι 
δυνατόν να συνίστανται σε ή να περιλαμβάνουν: 

αα) υποχρεώσεις παρούσες ή μελλοντικές, υφιστάμε¬ 
νες ή ενδεχόμενες ή τελούσες υπό αίρεση ή προθεσμία 
συμπεριλαμβανομένων και εκείνων που απορρέουν από 
μια γενική σύμβαση ή παρόμοιο διακανονισμό, 
ββ) υποχρεώσεις που έχει προς τον ασφαλειολήπτη κά¬ 
ποιο πρόσωπο εκτός του ασφαλειοδότη, 
γγ) υποχρεώσεις ορισμένης κατηγορίας ή είδους οπο¬ 
τεδήποτε και αν προκύπτουν, 
ζ) «ασφάλεια επί τίτλων σε λογιστική μορφή»: η χρημα¬ 
τοοικονομική ασφάλεια που παρέχεται στο πλαίσιο συμ¬ 
φωνίας παροχής χρηματοοικονομικής ασφάλειας και η 
οποία συνιστάται επί χρηματοπιστωτικών μέσων, το δι¬ 
καίωμα επί των οποίων αποδεικνύεται με εγγραφές σε 
μητρώο ή λογαριασμό που τηρείται από ενδιάμεσο ή εν 
ονόματι αυτού, 

η) «σχετικός λογαριασμός»: σε σχέση με ασφάλειες επί 
τίτλων σε λογιστική μορφή που παρέχονται στο πλαίσιο 
συμφωνίας παροχής χρηματοοικονομικής ασφάλειας, το 
μητρώο ή ο λογαριασμός - που μπορεί να τηρείται από τον 
ασφαλειολήπτη - όπου γίνονται οι εγγραφές μέσω των 
οποίων παρέχεται στον ασφαλειολήπτη η ασφάλεια επί 
τίτλων σε λογιστική μορφή, 
θ) «ισοδύναμη ασφάλεια»: 

αα) στην περίπτωση των μετρητών, η πληρωμή του 
ίδιου ποσού και στο ίδιο νόμισμα, 
ββ) στην περίπτωση των χρηματοπιστωτικών μέσων, τα 
χρηματοπιστωτικά μέσα του ίδιου εκδότη ή χρεώστη που 
αποτελούντμήματης ίδιας έκδοσης ή κατηγορίας καιτου 
ίδιου ονομαστικού ποσού, νομίσματος και περιγραφής ή, 
σε περίπτωση συμφωνίας παροχής χρηματοοικονομικής 
ασφάλειας που προβλέπει τη μεταβίβαση άλλων περιου¬ 
σιακών στοιχείων ως αποτέλεσμα της επέλευσης οποιου- 
δήποτε γεγονότος που συνδέεται ή επηρεάζει κάποιο από 
τα χρηματοπιστωτικά μέσα που έχουν δοθεί ως ασφά¬ 
λεια, τα εν λόγω άλλα περιουσιακά στοιχεία, 
ι) «διαδικασίες εκκαθάρισης»: κάθε διαδικασία η οποία 
περιλαμβάνει την εκποίηση των περιουσιακών στοιχείων 
και τη διανομή των εσόδων μεταξύ των δανειστών, μετό¬ 
χων ή μελών, ανάλογα με την περίπτωση, η οποία συνε¬ 
πάγεται παρέμβαση διοικητικών ή δικαστικών αρχών, συ¬ 
μπεριλαμβανομένων των περιπτώσεων στις οποίες οι 
συλλογικές διαδικασίες τερματίζονται με συμβιβασμό ή 
άλλο ανάλογο μέτρο είτε βασίζονται σε αφερεγγυότητα 
είτε όχι, και ανεξάρτητα από τον υποχρεωτικό ή προαι¬ 
ρετικό χαρακτήρα τους όπως ενδεικτικά η πτώχευση, η ει¬ 
δική εκκαθάριση των άρθρων 17-23 του Ν.Δ. 3562/1956 
(ΦΕΚ 226 Α'), όπως ισχύει, η ειδική εκκαθάριση των άρ¬ 
θρων 46-46β του Ν. 1892/1990 (ΦΕΚ 101 Α'), όπως ισχύει, 

η ειδική εκκαθάριση των πιστωτικών ιδρυμάτων του άρ¬ 
θρου 9τουΝ. 1665/1951 (ΦΕΚ31 Α'), η ειδική εκκαθάριση 
των ανωνύμων χρηματιστηριακών εταιρειών και των Εται¬ 
ρειών Παροχής Επενδυτικών Υπηρεσιών (Ε.Π.Ε.Υ.) του 
άρθρου 4ατου Ν. 1806/1988 (ΦΕΚ 207 Α'), όπως ισχύει, η 
εκκαθάριση των ασφαλιστικών επιχειρήσεων σύμφωνα 
με το Π.Δ. 332/2003 (ΦΕΚ 285 Α'), 

ια) «μέτρα εξυγίανσης»: όλα τα μέτρα τα οποία περι¬ 
λαμβάνουν παρέμβαση διοικητικών ή δικαστικών αρχών 
με σκοπό τη διατήρηση ή αποκατάσταση της χρηματοοι¬ 
κονομικής κατάστασης και που επηρεάζουν τα προϋπάρ- 
χοντα δικαιώματα τρίτων, συμπεριλαμβανομένων, μετα¬ 
ξύ άλλων, των μέτρων που συνεπάγονται αναστολή πλη¬ 
ρωμών, αναστολή μέτρων αναγκαστικής εκτέλεσης ή 
περιορισμό των αξιώσεων, όπως ενδεικτικά οι συμφωνίες 
πιστωτών και επιχείρησης κατά το άρθρο 44 του Ν. 1892/ 
1990, τα μέτρα των άρθρων 2-16 του Ν.Δ. 3562/1956, 
όπως έχει τροποποιηθεί και ισχύει η εξυγίανση των ασφα¬ 
λιστικών επιχειρήσεων σύμφωνα με το Π.Δ. 332/ 2003, 

ιβ) «γεγονός που συνεπάγεται αναγκαστική εκτέλεση»: 
οποιοδήποτε γεγονός αθέτησης υποχρέωσης ή παρεμ¬ 
φερές, κατά τη συμφωνία των συμβαλλόμενων μερών, γε¬ 
γονός με την επέλευση του οποίου, βάσει των όρων της 
συμφωνίας παροχής χρηματοοικονομικής ασφάλειας ή 
κατ’ εφαρμογή νομοθετικής διάταξης, ο ασφαλειολήπτης 
δικαιούται να εκποιήσει ή να αποκτήσει την κυριότητα της 
ασφάλειας ή λόγω του οποίου τίθεται σε ισχύ η ρήτρα 
συμψηφισμού, 

ιγ) «δικαίωμα χρήσης»: το δικαίωμα του ασφαλειολήπτη 
να χρησιμοποιεί και να διαθέτειτα υποκείμενα στην ασφά¬ 
λεια περιουσιακά στοιχεία ως κάτοχός τους στο πλαίσιο 
της συμφωνίας παροχής χρηματοοικονομικής εμπράγ¬ 
ματης ασφάλειας, 

ιδ) «ρήτρα εκκαθαριστικού συμψηφισμού»: η διάταξη 
της συμφωνίας παροχής χρηματοοικονομικής ασφάλει¬ 
ας ή της συμφωνίας της οποίας αποτελεί μέρος η συμ¬ 
φωνία παροχής ασφάλειας ή, εάν δεν υπάρχει τέτοια 
διάταξη, οποιαδήποτε νομοθετική διάταξη, βάσει της 
οποίας, με την επέλευση ενός γεγονότος που συνεπά¬ 
γεται αναγκαστική εκτέλεση είτε μέσω συμψηφισμού ή 
αντιστάθμισης είτε με άλλον τρόπο: 

αα) οι υποχρεώσεις των συμβαλλομένων καθίστανται 
άμεσα απαιτητές και εκφράζονται ως υποχρέωση κατα¬ 
βολής του ποσού που αντιπροσωπεύει την κατ’ εκτίμηση 
τρέχουσα αξία τους ή λήγουν και αντικαθίστανται από 
υποχρέωση καταβολής ενός τέτοιου ποσού, ή 

ββ) υπολογίζονται οι οφειλές του κάθε συμβαλλομένου 
προς τον άλλο σε σχέση με τις υποχρεώσεις αυτές και ο 
συμβαλλόμενος ο οποίος οφείλει το μεγαλύτερο ποσό 
καταβάλλει καθαρό ποσό, ίσο προς τη διαφορά των οφει¬ 
λών. 

2. Όπου στον παρόντα νόμο αναφέρεται ότι «παρέχε¬ 
ται» χρηματοοικονομική ασφάλεια ή όπου υπάρχει ανα¬ 
φορά στην «παροχή» χρηματοοικονομικής ασφάλειας, με 
τη διατύπωση αυτή νοείται ότι η χρηματοοικονομική 
ασφάλεια παραδίδεται, μεταβιβάζεται, κατακρατείται, 
καταχωρείται ή άλλως καθορίζεται, ούτως ώστε να βρί¬ 
σκεται στην κατοχή ή υπό τον έλεγχο του ασφαλειολήπτη 
ή προσώπου ενεργούντος για λογαριασμό του ασφαλειο- 
λήπτη. Τυχόν δικαίωμα υποκατάστασης ή άρσης πλεονά- 
ζουσας χρηματοοικονομικής ασφάλειας υπέρ του ασφα- 
λειοδότη δεν θίγει την παρασχεθείσα στον ασφαλειολή- 
πτη χρηματοοικονομική ασφάλεια κατά το νόμο αυτόν. 


3. Όπου στο νόμο αυτόν υπάρχει η λέξη «εγγράφως», 
αυτή περιλαμβάνει και την καταχώρηση με ηλεκτρονικό 
μέσο ή σε οποιοδήποτε άλλο σταθερό υπόθεμα. 

Άρθρο 3 

Τυπικές προϋποθέσεις. 

1. Κατά παρέκκλιση από τα άρθρα 1211 και 1247 του 
Αστικού Κώδικα, τα άρθρα 46 παράγραφος 3 και 49 πα¬ 
ράγραφος 1 του Ν. 2396/1996, το άρθρο 36παράγραφος 

2 του Ν.Δ. της 17.7.- 13.8.1923, καθώς και από κάθε σχε¬ 
τική διάταξη που απαιτεί τύπο, δεν απαιτείται η εκτέλεση 
οποιοσδήποτε τυπικής πράξεως για τη σύσταση, την ισχύ 
και την αποδεικτική δύναμη μιας συμφωνίας χρηματοοι¬ 
κονομικής ασφάλειας ή για την παροχή της. 

2. Η κατά τα ως άνω παρέκκλιση δεν θίγει την απαίτηση 
η παροχή χρηματοοικονομικής ασφάλειας, που διέπεται 
από τις διατάξεις του νόμου αυτού, να πιστοποιείται εγ- 
γράφως ή η παροχή εμπράγματης χρηματοοικονομικής 
ασφάλειας επί τίτλων σε λογιστική μορφή να αποδεικνύε- 
ται με καταχώρηση στο ηλεκτρονικό σύστημα καταγρα¬ 
φής αξιών, που τελεί υπάτη διαχείριση της εταιρείας «ΚΕ¬ 
ΝΤΡΙΚΟ ΑΠΟΘΕΤΗΡΙΟ ΑΞΙΩΝ Α.Ε.» και η συμφωνία πα- 
ροχής χρηματοοικονομικής ασφάλειας επίσης να 
πιστοποιείται εγγράφως ή με νομικά ισοδύναμο τρόπο. 

3. Όπου προβλέπεται από τις διατάξεις του ισχύοντος 
δικαίου τυπική πράξη ή προϋπόθεση για τη μεταβίβαση ή 
τη σύσταση ασφάλειας επί χρηματοοικονομικών μέσων, 
εκτός των τίτλων σε λογιστική μορφή, η πράξη ή η προϋ¬ 
πόθεση αυτή δεν επηρεάζεται από τις διατάξεις του άρ¬ 
θρου αυτού. 

Άρθρο 4 

Αναγκαστική εκτέλεση των συμφωνιών παροχής 
χρηματοοικονομικής ασφάλειας 

1. Κατά παρέκκλιση από κάθε αντίθετη διάταξη, με την 
επέλευση γεγονότος που συνεπάγεται αναγκαστική εκτέ¬ 
λεση, ο ασφαλειολήπτης δικαιούται να επιδιώξει με τους 
ακόλουθους τρόπους την ικανοποίηση της απαίτησής 
του σχετικά με οποιαδήποτε ασφάλεια, η οποία παρέχε¬ 
ται δυνάμει συμφωνίας παροχής εμπράγματης χρηματο¬ 
οικονομικής ασφάλειας και σύμφωνα με τους όρους της: 

α) επί χρηματοπιστωτικών μέσων, με πώληση ή κτήση 
κυριότητας, συμψηφίζοντας την αξία τους ή καταλογίζο¬ 
ντας τα σχετικά ποσά για την απαλλαγή από τις σχετικές 
χρηματοοικονομικές υποχρεώσεις, 

β) επί μετρητών, συμψηφίζοντάς τα ή χρησιμοποιώντας 
τα για την απαλλαγή από τις σχετικές χρηματοοικονομι¬ 
κές υποχρεώσεις. 

2. Η κτήση κυριότητας είναι δυνατή μόνον εφόσον: 

α) αυτό έχει συμφωνηθεί από τους συμβαλλόμενους 
στη συμφωνία παροχής εμπράγματης ασφάλειας και 

β) οι συμβαλλόμενοι έχουν συμφωνήσει στη συμφωνία 
εμπράγματης παροχής ασφάλειας για τον τρόπο αποτί¬ 
μησης των χρηματοπιστωτικών μέσων. 

Όταν η ασφάλεια έχει συσταθεί επί τίτλων σε λογιστική 
μορφή που τηρούνται από τρίτο πρόσωπο, αυτό προβαί¬ 
νει στις απαραίτητες εγγραφές με μόνη την έγγραφη δή¬ 
λωση του ασφαλειολήπτη, χωρίς να απαιτείται οποιαδή¬ 
ποτε άλλη διαδικασία ή προϋπόθεση. 

3. Κατά παρέκκλιση από τα άρθρα 1237 και 1239 του 
Αστικού Κώδικα, τα άρθρα 40, 41 παράγραφος 2 και 42 
του Ν.Δ. της 17.7.- 13.8.1923, το άρθρο 11 παράγραφος 

3 του Ν. 2548/1997(ΦΕΚ 259 Α') και από κάθε άλλη αντί- 

θετή διάταξη νόμου και με την επιφύλαξη των όρων της 
συμφωνίας παροχής εμπράγματης χρηματοοικονομικής 
ασφάλειας, για τη ρευστοποίηση δεν απαιτείται: 

α) να κοινοποιείται εκ των προτέρων η πρόθεση ρευ¬ 
στοποίησης, 

β) οι όροι της ρευστοποίησης να έχουν εγκριθεί από δι¬ 
καστήριο, δημόσιο λειτουργό ή άλλο πρόσωπο, 

γ) η ρευστοποίηση να διεξαχθεί με δημόσιο πλειστηρια- 
σμό ή οποιονδήποτε άλλο νομοθετικά καθορισμένο τρό¬ 
πο, 

δ) να έχειπαρέλθει οποιαδήποτε συμπληρωματική χρο¬ 
νική περίοδος. 

Όταν η ασφάλεια έχει συσταθεί επί άϋλων τίτλων ει¬ 
σηγμένων στο Χρηματιστήριο Αξιών, οι τίτλοι εκποιού¬ 
νται, κατά παρέκκλιση του άρθρου 24 παράγραφος 4 του 
Ν. 3632/1928 (ΦΕΚ17 Α') και κάθε άλλης αντίθετης διάτα¬ 
ξης, με μόνη την έγγραφη δήλωση του ασφαλειολήπτη 
προς την εταιρεία «ΚΕΝΤΡΙΚΟ ΑΠΟΘΕΤΗΡΙΟ ΑΞΙΩΝ 
Α. Ε.», χωρίς να απαιτείται οποιαδήποτε άλλη διαδικασία ή 
προϋπόθεση. Στη δήλωση ορίζεται και το μέλος του Χρη¬ 
ματιστηρίου που θα προβεί στην εκποίηση. 

4. Η ρευστοποίηση της χρηματοοικονομικής ασφάλει¬ 
ας σύμφωνα με τους όρους της δεν εμποδίζεται από την 
τυχόν έναρξη ή τη συνέχιση διαδικασιών εκκαθάρισης ή 
μέτρων εξυγίανσης σε σχέση με τον ασφαλειοδότη ή τον 
ασφαλειολήπτη. 

5. Το άρθρο αυτό και τα άρθρα 5, 6 και 7 δεν θίγουν τυ¬ 
χόν απαιτήσεις του εθνικού δικαίου αναφορικά με τη ρευ¬ 
στοποίηση ή την αποτίμηση της χρηματοοικονομικής 
ασφάλειας και τον υπολογισμό των σχετικών χρηματοοι¬ 
κονομικών υποχρεώσεων με εμπορικά εύλογο τρόπο. 

Άρθρο 5 

Δικαίωμα χρήσης ασφάλειας της μορφής 

της εμπράγματης χρηματοοικονομικής ασφάλειας 

1. Στην περίπτωση και στο βαθμό που αυτό προβλέπε- 
ται από τους όρους της συμφωνίας παροχής εμπράγμα¬ 
της χρηματοοικονομικής ασφάλειας, ο ασφαλειολήπτης 
έχει το δικαίωμα να κάνει χρήση της χρηματοοικονομικής 
ασφάλειας που έχει παρασχεθεί βάσει της συμφωνίας 
παροχής εμπράγματης χρηματοοικονομικής ασφάλειας. 

2. Στην περίπτωση που ο ασφαλειολήπτης ασκεί δικαί¬ 
ωμα χρήσης της ασφάλειας, υπέχει υποχρέωση να αντι¬ 
καταστήσει την αρχική χρηματοοικονομική ασφάλεια με 
ισοδύναμη ασφάλεια το αργότερο κατά την ημέρα εκ¬ 
πλήρωσης των σχετικών χρηματοοικονομικών υποχρεώ¬ 
σεων, οι οποίες καλύπτονται από τη Συμφωνία παροχής 
εμπράγματης χρηματοοικονομικής ασφάλειας. 

Εναλλακτικά, ο ασφαλειολήπτης μπορεί, κατά την ημέ¬ 
ρα εκπλήρωσης των σχετικών χρηματοοικονομικών υπο¬ 
χρεώσεων, είτε να προβεί στην αντικατάσταση με ισο¬ 
δύναμη ασφάλεια είτε, εφόσον και στο βαθμό που προ- 
βλέπεται από τους όρους της συμφωνίας παροχής 
εμπράγματης χρηματοοικονομικής ασφάλειας, να συμ¬ 
ψηφίσει την αξία της ισοδύναμης ασφάλειας ή να τη χρη¬ 
σιμοποιήσει για την απαλλαγή από τις σχετικές χρηματο¬ 
οικονομικές υποχρεώσεις. 

3. Η ισοδύναμη ασφάλεια που παρέχεται για την απαλ¬ 
λαγή από την υποχρέωση του πρώτου εδαφίου της πα¬ 
ραγράφου 2 υπόκειται στην ίδια συμφωνία παροχής 
εμπράγματης χρηματοοικονομικής ασφάλειας στην 
οποία υπόκειται και η αρχική ασφάλεια και λογίζεται ως 
παρασχεθείσα στο πλαίσιο της συμφωνίας παροχής 


εμπράγματης χρηματοοικονομικής ασφάλειας κατά το 
χρόνο παροχής της αρχικής χρηματοοικονομικής ασφά¬ 
λειας. 

4. Η χρήση της χρηματοοικονομικής ασφάλειας από τον 
ασφαλειολήπτη, σύμφωνα μετο άρθρο αυτό, δεν καθιστά 
ανίσχυρα ή ανεφάρμοστα τα δικαιώματα του ασφαλειο- 
λήπτη εκ της συμφωνίας παροχής εμπράγματης χρημα¬ 
τοοικονομικής ασφάλειας, όσον αφορά τη χρηματοοικο¬ 
νομική ασφάλεια που παρέχεται βάσει του πρώτου εδα¬ 
φίου της παραγράφου 2. 

5. Εφόσον λάβει χώρα γεγονός που συνεπάγεται ανα¬ 
γκαστική εκτέλεση ενώ εκκρεμεί υποχρέωση βάσει του 
πρώτου εδαφίου της παραγράφου 2 του άρθρου αυτού, 
είναι δυνατόν η υποχρέωση να αποτελέσει αντικείμενο 
εφαρμογής ρήτρας συμψηφισμού εκ μέρους του ασφα- 
λειολήπτη. 

Άρθρο 6 

Συμφωνίες παροχής χρηματοοικονομικής ασφάλειας 
με μεταβίβαση τίτλου 

1. Οι συμφωνίες παροχής χρηματοοικονομικής ασφά¬ 
λειας με μεταβίβαση τίτλου παράγουν αποτελέσματα 
σύμφωνα με τους όρους τους. 

2. Εφόσον λάβει χώρα γεγονός που συνεπάγεται ανα¬ 
γκαστική εκτέλεση ενώ εκκρεμεί υποχρέωση του ασφα- 
λειολήπτη να μεταβιβάσει ισοδύναμη ασφάλεια με βάση 
συμφωνία παροχής χρηματοοικονομικής ασφάλειας με 
μεταβίβαση τίτλου, είναι δυνατόν η υποχρέωση να αποτε- 
λέσει αντικείμενο εφαρμογής ρήτρας εκκαθαριστικού 
συμψηφισμού εκ μέρους του ασφαλειολήπτη. 

Άρθρο 7 

Ρήτρα εκκαθαριστικού συμψηφισμού 

1. Η ρήτρα εκκαθαριστικού συμψηφισμού παράγει απο¬ 
τελέσματα σύμφωνα με τους όρους της: 

α) παρά την έναρξη ή συνέχιση διαδικασιών εκκαθάρι¬ 
σης ή μέτρων εξυγίανσης σε σχέση με τον ασφαλειοδότη 
ή τον ασφαλειολήπτη, ή 

β) παρά οποιαδήποτε επιχειρούμενη εκχώρηση, δικα¬ 
στική ή άλλη κατάσχεση ή άλλου είδους διάθεση των σχε¬ 
τικών δικαιωμάτων ή σε σχέση με τα δικαιώματα αυτά. 

2. Η εφαρμογή της ρήτρας εκκαθαριστικού συμψηφι¬ 
σμού δεν υπόκειται σε οποιαδήποτε από τις απαιτήσεις 
του άρθρου 4 παράγραφος 3, εκτός εάν έχει συμφωνηθεί 
διαφορετικά. 

Άρθρο 8 

Παρεκκλίσεις από διατάξεις του πτωχευτικού δικαίου 

1. Οι συμφωνίες παροχής χρηματοοικονομικής ασφά¬ 
λειας, καθώς και η παροχή χρηματοοικονομικής ασφά¬ 
λειας δυνάμει τέτοιας συμφωνίας, δεν δύνανται να κη¬ 
ρυχθούν άκυρες ή μη εκτελεστές ή να ανατραπούν με 
μοναδική αιτιολογία ότι η συμφωνία παροχής χρηματοοι¬ 
κονομικής ασφάλειας άρχισε να ισχύει ή ότι η ασφάλεια 
παρασχέθηκε: 

α) την ημέρα έναρξης των διαδικασιών εκκαθάρισης ή 
των μέτρων εξυγίανσης, αλλά πριν από τη δημοσίευση 
της δικαστικής απόφασης ή της διοικητικής πράξης για 
την εν λόγω έναρξη, ή 

β) εντός της υπόπτου περιόδου και γενικότερα εντός 
ορισμένης περιόδου που προηγείται και καθορίζεται από 
τις οικείες διατάξεις σε συνάρτηση με την έναρξη τέτοιων 
διαδικασιών ή μέτρων ή σε συνάρτηση με την έκδοση της 

απόφασης ή της πράξης ή την ανάληψη οποιοσδήποτε 
άλλης ενέργειας ή την επέλευση οποιουδήποτε άλλου γε¬ 
γονότος κατά τη διάρκεια αυτών των διαδικασιών ή μέ¬ 
τρων. 

2. Στην περίπτωση που αρχίσει να ισχύει συμφωνία χρη¬ 
ματοοικονομικής ασφάλειας ή σχετική χρηματοοικονομι¬ 
κή υποχρέωση ή παρασχεθεί χρηματοοικονομική ασφά¬ 
λεια κατά την ημέρα, αλλά μετά το χρονικό σημείο έναρ¬ 
ξης, των διαδικασιών εκκαθάρισης ή μέτρων εξυγίανσης, 
η συμφωνία ή η απαίτηση ή η ασφάλεια είναι ισχυρή και 
δεσμευτική για τους τρίτους εάν ο ασφαλειολήπτης μπο¬ 
ρεί να αποδείξει ότι δεν ήταν ενήμερος, ούτε όφειλε να 
είναι ενήμερος, για την έναρξη αυτών των διαδικασιών ή 
μέτρων. 

3. Στην περίπτωση που η συμφωνία παροχής χρηματο¬ 
οικονομικής ασφάλειας περιέχει: 

α) υποχρέωση παροχής ασφάλειας ή πρόσθετης ασφά¬ 
λειας, ώστε να ληφθούν υπόψη μεταβολές στην αξία της 
ασφάλειας ή στο ποσό των καλυπτόμενων υποχρεώσεων, 

ή 

β) δικαίωμα απόσυρσης της ασφάλειας, παρέχοντας, 
με υποκατάσταση ή ανταλλαγή, ασφάλεια ουσιαστικά 
της ίδιας αξίας, 

τότε η παροχή ασφάλειας ή πρόσθετης ασφάλειας ή η 
υποκατάσταση ή αντικατάσταση της ασφάλειας, δυνάμει 
της εν λόγω υποχρέωσης ή του εν λόγω δικαιώματος, δεν 
θεωρείται άκυρη ή αντιστρέψιμη ή ακυρώσιμη με μονα¬ 
δική αιτιολογία ότι: 

αα) η παροχή αυτή πραγματοποιήθηκε την ημέρα έναρ¬ 
ξης των διαδικασιών εκκαθάρισης ή των μέτρων εξυγίαν¬ 
σης, αλλά πριν από την έκδοση εντολής ή τη δημοσίευση 
της δικαστικής απόφασης ή της διοικητικής πράξης για 
την εν λόγω έναρξη, ή εντός της υπόπτου περιόδου και 
γενικότερα εντός ορισμένης περιόδου που προηγείται 
και καθορίζεται από τις οικείες διατάξεις σε συνάρτηση 
με την έναρξη των διαδικασιών εκκαθάρισης ή των μέ¬ 
τρων εξυγίανσης ή σε συνάρτηση με την έκδοση της από¬ 
φασης ή της πράξης ή την ανάληψη οποιασδήποτε άλλης 
ενέργειας ή την επέλευση οποιουδήποτε άλλου γεγονό¬ 
τος κατά τη διάρκεια αυτών των διαδικασιών ή μέτρων, ή 

ββ) οι σχετικές χρηματοοικονομικές υποχρεώσεις γεν¬ 
νήθηκαν πριν από την ημέρα παροχής ασφάλειας ή πρό¬ 
σθετης ασφάλειας ή της υποκατάστασης ή αντικατάστα¬ 
σης της ασφάλειας. 

4. Με την επιφύλαξη των παραγράφων 1,2 και 3 του άρ¬ 
θρου αυτού, δεν θίγονται οι γενικοί κανόνες του πτωχευ¬ 
τικού δικαίου όσον αφορά την ακυρότητα ή την ακυρωσία 
πράξεων που διενεργήθηκαν κατά την ύποπτη περίοδο ή 
κατά την περίοδο που αναφέρεται στο στοιχείο β'της πα¬ 
ραγράφου 1 και στο στοιχείο αα'της παραγράφου 3. 

Άρθρο 9 

Εφαρμοστέο δίκαιο 

Τα ακόλουθα ζητήματα, τα οποία προκύπτουν σε σχέση 
με ασφάλεια επί τίτλων σε λογιστική μορφή, διέπονται 
από το δίκαιο της χώρας όπου τηρείται ο σχετικός λογα¬ 
ριασμός: 

α) η νομική φύση καιτα περιουσιακά αποτελέσματα της 
ασφάλειας επί τίτλων σε λογιστική μορφή, 

β) η πλήρωση των τυπικών και διαδικαστικών προϋπο¬ 
θέσεων μίας συμφωνίας παροχής χρηματοοικονομικής 
ασφάλειας που αφορά ασφάλεια επί τίτλων σε λογιστική 
μορφή και η παροχή ασφάλειας επί τίτλων σε λογιστική 


μορφή στο πλαίσιο μίας τέτοιας συμφωνίας και, γενικότε¬ 
ρα, η ολοκλήρωση των αναγκαίων όρων ώστε η εν λόγω 
συμφωνία και η εν λόγω παροχή να είναι ανατάξιμες ένα¬ 
ντι τρίτων, 

γ) το κατά πόσον το δικαίωμα ιδιοκτησίας ή άλλο δικαί¬ 
ωμα ενός προσώπου σχετικά με ασφάλεια επί τίτλων σε 
λογιστική μορφή προηγείται ή έπεται ανταγωνιστικού δι¬ 
καιώματος ιδιοκτησίας ή άλλου δικαιώματοςτρίτου ή έχει 
επέλθει απόκτηση με καλή πίστη, 

δ) οι ενέργειες, που απαιτούνται για τη ρευστοποίηση 
της ασφάλειας επί τίτλων σε λογιστική μορφή ως αποτέ¬ 
λεσμα επέλευσης γεγονότος που συνεπάγεται αναγκα¬ 
στική εκτέλεση. 

Άρθρο 10 

Προστίθεται εδάφιο θ'στην παράγραφο 11 του άρθρου 
15 του Ν. 3632/1928, όπως ισχύει, ως εξής: 

«θ) Οι μεταβιβάσεις μετοχών και άλλων κινητών αξιών 
στο πλαίσιο του νόμου / «Συμφωνίες παροχής χρηματοοι¬ 
κονομικής ασφάλειας, εφαρμογή των Διεθνών Λογιστι¬ 
κών Προτύπων και άλλες διατάξεις».» 

ΚΕΦΑΛΑΙΟ Β 

ΕΦΑΡΜΟΓΗ ΤΩΝ ΔΙΕΘΝΩΝ ΛΟΓΙΣΤΙΚΩΝ ΠΡΟΤΥΠΩΝ 
Άρθρο 11 

Τροποποίηση των διατάξεων του κεφαλαίου 15 
του Κ.Ν. 2190/1920 και των διατάξεωντου Π.Δ. 360/1985 
(ΦΕΚ 129 Α') σχετικά με τα Διεθνή Λογιστικά Πρότυπα 
και μεταβατικές διατάξεις για την εφαρμογή 
των Διεθνών Λογιστικών Προτύπων 
στις Οικονομικές Καταστάσεις του Π.Δ. 360/1985 

Ι.Ταδύοπρώταεδάφιατηςπαραγράφου 1 του άρθρου 
134 του Κ.Ν. 2190/1920 , όπως προστέθηκε με το άρθρο 
13του Ν. 3229/2004 (ΦΕΚ38Α'), αντικαθίστανται ως εξής: 

«Οι ανώνυμες εταιρείες, των οποίων μετοχές ή άλλες 
κινητές αξίες είναι εισηγμένες σε οργανωμένη χρηματι¬ 
στηριακή αγορά, συντάσσουν Ετήσιες Οικονομικές Κα¬ 
ταστάσεις, σύμφωνα με τα Διεθνή Λογιστικά Πρότυπα 
που υιοθετούνται από την Ευρωπαϊκή Ένωση, όπως προ- 
βλέπεται από τον Κανονισμό (ΕΚ) αριθ. 1606/ 2002 του 
Ευρωπαϊκού Κοινοβουλίου και του Συμβουλίου της Ευ¬ 
ρωπαϊκής Ένωσης της 19ης Ιουλίου 2002, που δημοσιεύ- 
θηκε στην Επίσημη Εφημερίδα των Ευρωπαϊκών Κοινοτή¬ 
των (ί 243) και των Κανονισμών που εκδίδονται από την 
Επιτροπή (Οοπιπιίεείοη), κατ’ εξουσιοδότηση των άρ¬ 
θρων 3 και 6 του Κανονισμού αυτού. Επιπλέον, οι μητρι¬ 
κές εταιρείες συντάσσουν Ετήσιες Ενοποιημένες Οικο¬ 
νομικές Καταστάσεις, σύμφωνα με τα Πρότυπα που προ- 
αναφέρονται.» 

2. Η περίπτωση β' του τελευταίου εδαφίου της παρα¬ 
γράφου 1 του άρθρου 134 του Κ.Ν. 2190/1920 αντικαθί¬ 
σταται ως εξής: 

«β) για τις Ετήσιες Οικονομικές Καταστάσεις των μη ει¬ 
σηγμένων επιχειρήσεων που δεν εφαρμόζουν ήδη τα 
Δ.Λ.Π. και ενοποιούνται, οι οποίες είναι εγκατεστημένες 
στη Ελλάδα, ή εκτός Ελλάδας εφόσον από τη νομοθεσία 
της χώρας εγκατάστασής τους παρέχεται η επιλεκτική 
δυνατότητα εφαρμογής των Δ.Λ.Π. και οι οποίες αντιπρο¬ 
σωπεύουν αθροιστικά ποσοστό μεγαλύτερο από 5% του 
ενοποιημένου κύκλου εργασιών ή του ενοποιημένου 
ενεργητικού ή των ενοποιημένων αποτελεσμάτων μετά 
την αφαίρεση της αναλογίας των μετοχών της μειοψη¬ 
φίας.» 

3. Η παράγραφος 3 και το τελευταίο εδάφιο της παρα¬ 
γράφου 4του άρθρου 135του Κ.Ν. 2190/1920 καταργού- 
νται. 

4. Στο τέλος του πρώτου εδαφίου της παραγράφου 5 
του άρθρου 135 του Κ. Ν. 2190/1920 προστίθεται η φράση: 
«με την επιφύλαξη των πρόσθετων οικονομικών ή πρό¬ 
σθετων λογιστικών στοιχείων που τυχόν απαιτούνται, από 
άλλες κανονιστικές αρχές για τις εταιρείες των οποίων οι 
κινητές αξίες είναι εισηγμένες και σε εκτός της Ευρωπαϊ¬ 
κής Ένωσης οργανωμένη χρηματιστηριακή αγορά». 

5. Η παράγραφος 1 του άρθρου 137 του Κ.Ν. 2190/ 
1920, όπως προστέθηκε με το άρθρο 13 του Ν. 3229/ 
2004, αντικαθίσταται ως εξής: 

« Οι εταιρείες που συντάσσουν, είτε υποχρεωτικά είτε 
προαιρετικά, Ετήσιες Οικονομικές Καταστάσεις και Ετή¬ 
σιες Ενοποιημένες Οικονομικές Καταστάσεις, σύμφωνα 
με τα υιοθετούμενα από την Ευρωπαϊκή Ένωση Διεθνή 
Λογιστικά Πρότυπα, υποχρεούνται να υποβάλλουν τις κα¬ 
ταστάσεις αυτές σε έλεγχο Ορκωτών Ελεγκτών Λογι¬ 
στών.» 

6. Η παράγραφος 2 του άρθρου 137 του Κ.Ν. 2190/ 
1920, όπως προστέθηκε με το άρθρο 13 του Ν. 3229/ 
2004, αντικαθίσταται ως εξής: 

«2. Οι αναγκαίες αναφορές στο Πιστοποιητικό Ελέγχου 
των Ορκωτών Ελεγκτών Λογιστών ορίζονται με απόφαση 
της Επιτροπής Λογιστικής Τυποποίησης και Ελέγχων 
(Ε.Λ.Τ.Ε.), ύστερα από σχετική εισήγηση του Εποπτικού 
Συμβουλίου του Σώματος Ορκωτών Ελε-γκτών Λογιστών, 
μέσα στα πλαίσια των κανόνων που προδιαγράφονται 
από τα Διεθνή Ελεγκτικά Πρότυπα της Διεθνούς Ομο¬ 
σπονδίας Λογιστών (ΙπίθΓηαΙίοηαΙ ΡθάθΓαΙίοπ οί Αοοουπ- 
ΙαπΙε).» 

7. Η παράγραφος 3 του άρθρου 137 του Κ.Ν. 2190/ 
1920, όπως προστέθηκε με το άρθρο 13 του Ν. 3229/ 
2004, αντικαθίσταται ως εξής: 

«3. Οι προβλεπόμενες από την παράγραφο 1 του άρ¬ 
θρου 37, από το εδάφιο γ' της παραγράφου 3 και από την 
παράγραφο 4 του άρθρου 43α του νόμου αυτού αναφο¬ 
ρές στο Πιστοποιητικό Ελέγχου των Ορκωτών Ελε-γκτών 
Λογιστών και κάθε άλλη διάταξη αντίθετη με τις διατάξεις 
του άρθρου αυτού δεν εφαρμόζονται από τη δημοσίευση 
στην Εφημερίδα της Κυβερνήσεως της προβλεπόμενης 
από την προηγούμενη παράγραφο απόφασης της Επι¬ 
τροπής Λογιστικής Τυποποίησης και Ελέγχων (Ε.Λ.Τ.Ε.).» 

8. Μετά το πρώτο εδάφιο της παραγράφου 1 του άρ¬ 
θρου 139του Κ.Ν. 2190/1920 προστίθεται νέο εδάφιο ως 
εξής: 

«Κατά την εφαρμογή των αποκλίσεων της παρούσας 
παραγράφου, δεν επιτρέπεται η χρησιμοποίηση των υπο¬ 
χρεωτικών λογαριασμών του Σχεδίου Λογαριασμών του 
Ε. Γ.Λ.Σ. και των κλαδικών Λογιστικών Σχεδίων για πράξεις 
με διαφορετικό περιεχόμενο από το περιεχόμενο των λο¬ 
γαριασμών αυτών. Για ειδικές ανάγκες των Δ.Λ.Π. χρησι¬ 
μοποιούνται νέοι λογαριασμοί, κατά την κρίση των εται¬ 
ριών.» 

9. Η παράγραφος 1 του άρθρου 143 του Κ.Ν. 2190/ 
1920, όπως προστέθηκε με το άρθρο 13 του Ν. 3229/ 
2004, αντικαθίσταται ως εξής: 

«1. Οι ετήσιες οικονομικές καταστάσεις, που υποχρεω¬ 
τικά θα συνταχθούν και θα δημοσιευθούν με βάση τα υιο- 
θετηθέντα από την Ευρωπαϊκή Ένωση Διεθνή Λογιστικά 
Πρότυπα, είναι εκείνες που θα καλύπτουν χρήσεις που 
αρχίζουν μετά την 31η Δεκεμβρίου 2004.» 


10. Η παράγραφος 2 του άρθρου 143 του Κ.Ν. 2190/ 
1920 αντικαθίσταται ως εξής: 

«2. Οι εταιρείες που υποχρεούνται, σύμφωνα με τις δια¬ 
τάξεις του νόμου αυτού, στη σύνταξη και δημοσίευση 
ετήσιων οικονομικών καταστάσεων με βάση τα υιοθετη- 
θέντα από την Ευρωπαϊκή Ένωση Διεθνή Λογιστικά Πρό¬ 
τυπα, μπορούν, με απόφαση του Διοικητικού τους Συμ¬ 
βουλίου, να μεταθέσουν το χρόνο της πρώτης εφαρμο¬ 
γής ενωρίτερα αλλά, πάντως, όχι σε χρόνο προγενέστερο 
της χρήσεως αναφορικά με την οποία έχουν ήδη δημοσι- 
ευθεί οικονομικές καταστάσεις με βάση τα μέχρι σήμερα 
ισχύοντα λογιστικά πρότυπα.» 

11. Οι παράγραφοι 2 έως και7του άρθρου 140 του Κ.Ν. 
2190/1920 καταργούνται και οι παράγραφοι 8 και 9 του 
ίδιου άρθρου αναριθμούνται σε 2 και 3, αντίστοιχα. 

12. Η παράγραφος 4 του άρθρου 2 του Π.Δ. 360/1985 
αντικαθίσταται ως εξής: 

«4. Οι εταιρείες που καταρτίζουν και δημοσιεύουν οικο¬ 
νομικές καταστάσεις, σύμφωνα με τις παραγράφους 1 
και 2, υποχρεούνται να καταρτίζουν οικονομικές κατα¬ 
στάσεις για το πρώτο και το τρίτο τρίμηνο κάθε οικονομι¬ 
κής χρήσης.» 

13. Στο τέλος της παραγράφου 1 του άρθρου 3 του Π.Δ. 
360/1985 προστίθεται νέο εδάφιο ως εξής: 

«Οι καταστάσεις αυτές αναρτώνται επίσης, ταυτόχρο¬ 
να με τη δημοσίευσή τους, στην ιστοσελίδα της εταιρίας, 
η οποία είναι προσπελάσιμη στο ευρύ κοινό και παραμέ¬ 
νουν προσπελάσιμες για χρονικό διάστημα δύο τουλάχι¬ 
στον ετών από την πρώτη δημοσίευσή τους.» 

14. Η παράγραφος 1 του άρθρου 4 του Π.Δ. 360/1985 
αντικαθίσταται ως εξής: 

«1. Με απόφαση του Διοικητικού Συμβουλίου της Επι¬ 
τροπής Κεφαλαιαγοράς ορίζονται τα στοιχεία και οι πλη¬ 
ροφορίες που πρέπει να περιλαμβάνονται στις οικονομι¬ 
κές καταστάσεις που καταρτίζονται και δημοσιεύονται 
σύμφωνα με το άρθρο 2.» 

15. Το άρθρο 6 του Π.Δ. 360/1985 αντικαθίσταται ως 
εξής: 

«1. Οι οικονομικές καταστάσεις που καταρτίζονται και 
δημοσιεύονται σύμφωνα με τις παραγράφους 1 και 2 του 
άρθρου 2 υποβάλλονται σε επισκόπηση από Ορκωτούς 
Ελεγκτές Λογιστές και εκδίδεται Έκθεση Επισκόπησης 
που δημοσιεύεται μαζί με τις οικονομικές καταστάσεις, 
σύμφωνα με το άρθρο 3. 

2. Οι αναγκαίες αναφορές στην Έκθεση Επισκόπησης 
των Ορκωτών Ελεγκτών Λογιστών ορίζονται με απόφαση 
της Επιτροπής Λογιστικής Τυποποίησης και Ελέγχων 
(Ε.Λ.Τ.Ε.), ύστερα από σχετική εισήγηση του Εποπτικού 
Συμβουλίου του Σώματος Ορκωτών Ελεγκτών Λογιστών, 
μέσα στο πλαίσιο των κανόνων που προδιαγράφονται 
από τα Διεθνή Ελεγκτικά Πρότυπα της Διεθνούς Ομο¬ 
σπονδίας Λογιστών (ΙηΙθίτιβίίοηαΙ ΡθάθΓΒΐίοπ οί Αοοουπί- 
3π1ε).» 

16. Οι οικονομικές καταστάσεις που καταρτίζονται και 
δημοσιεύονται σύμφωνα με τις διατάξεις του άρθρου 2 
του Π.Δ. 360/1985 και οι οποίες αφορούν χρονικές περιό¬ 
δους που λήγουν μετά την 31η Δεκεμβρίου 2004 συντάσ- 
σονται σύμφωνα μετά Διεθνή Λογιστικά Πρότυπα που υι¬ 
οθετούνται από την Ευρωπαϊκή Ένωση, όπως προβλέπε- 
ται από τον Κανονισμό (ΕΚ) αριθμ. 1606/2002 του 
Ευρωπαϊκού Κοινοβουλίου και του Συμβουλίου της Ευ¬ 
ρωπαϊκής Ένωσης της 19ης Ιουλίου 2002, που δημοσιεύ- 
θηκε στην Επίσημη Εφημερίδα των Ευρωπαϊκών Κοινοτή- 

των (Ι_243) και από τους Κανονισμούς που εκδίδονται από 
την Επιτροπή (ΟοηΊΐτιίεείοη), κατ’ εξουσιοδότηση των άρ¬ 
θρων 3 και 6 του Κανονισμού αυτού. 

Οι διατάξεις του προηγούμενου εδαφίου δεν εφαρμό¬ 
ζονται στις οικονομικές καταστάσεις του άρθρου 2 του 
Π.Δ. 360/1985 που δημοσιεύουν για την περίοδο που λή¬ 
γει στις 30.6.2005 ανώνυμες εταιρείες με μετοχές εισηγ¬ 
μένες στο Χρηματιστήριο Αθηνών, των οποίων η οικονο¬ 
μική χρήση λήγει στις 30 Ιουνίου. 

Άρθρο 12 

Τροποποιήσεις του Κώδικα Βιβλίων και Στοιχείων 
(Π.Δ. 186/1992 ΦΕΚ 84 Α') για την εφαρμογή 
των Διεθνών Λογιστικών Προτύπων 

1. Οι παράγραφοι 6 και 7 του άρθρου 7 αντικαθίστανται 
ως εξής: 

«6. Ο επιτηδευματίας που συντάσσει τις Ετήσιες Οικο¬ 
νομικές του Καταστάσεις σύμφωνα με τα Διεθνή Λογιστι¬ 
κά Πρότυπα (Δ.Λ.Π.) τηρεί τα λογιστικά του βιβλία ή με 
βάση τις αρχές και τους κανόνες των Δ.Λ. Π. ή με βάση τις 
αρχές και τους κανόνες της ισχύουσας φορολογικής νο¬ 
μοθεσίας. 

7. Ο επιτηδευματίας που τηρεί τα βιβλία του σύμφωνα 
με τους κανόνες των Δ.Λ. Π. υποχρεούται: 

Λ. Να συντάσσει Πίνακα Συμφωνίας Λογιστικής - Φορο¬ 
λογικής Βάσης (Π.Σ.Λ.Φ.Β.). 

Στον Πίνακα αυτόν καταχωρούνται σε χωριστές στήλες 
για κάθε πρωτοβάθμιο διαφοροποιημένο λογαριασμό σε 
χρέωση ή πίστωση: 

α) Η αξία όπως προκύπτει από τα τηρούμενα βιβλία (Λο¬ 
γιστική βάση). 

β) Η αξία όπως προσδιορίζεται με βάση τους κανόνες 
της φορολογικής νομοθεσίας (Φορολογική βάση). 

γ) Η διαφορά μεταξύ Λογιστικής και Φορολογικής βά¬ 
σης. 

Β. Να τηρεί ιδιαίτερο Φορολογικό Μητρώο Πάγιων Πε¬ 
ριουσιακών Στοιχείων, το οποίο μπορεί να είναι ενσωμα¬ 
τωμένο στο κύριο Μητρώο Πάγιων Περιουσιακών Στοι¬ 
χείων της εταιρείας και χρησιμοποιείται ως βάση του πο¬ 
σοτικού προσδιορισμού των αναγκαίων καταχωρήσεων 
στον Π.Σ.Λ.Φ.Β. και στον Πίνακα Φορολογικών Αποτελε¬ 
σμάτων, στο βαθμό που, κατά την εφαρμογή των Δ.Λ.Π., 
προκύπτουν διαφορές στην αποτίμηση πάγιων περιου¬ 
σιακών στοιχείων είτε λόγω της διαφοροποίησης της προ 
των αποσβέσεων αξίας τους είτε λόγω της διαφοροποίη¬ 
σης των συσσωρευμένων αποσβέσεων. 

Γ. Να συντάσσει Πίνακες Φορολογικών Αποτελεσμάτων 
Χρήσης, Σχηματισμού Φορολογικών Αποθεματικών και 
Ανακεφαλαιωτικό Πίνακα Φορολογικών Αποθεματικών, 
των οποίων τα δεδομένα προκύπτουν από λογαριασμούς 
που τηρούνται με τη διπλογραφική μέθοδο.» 

2. Η περίπτωση ε'της παραγράφου 2 του άρθρου 17του 
Κ.Β.Σ. αντικαθίσταται ως εξής: 

«ε) Του Μητρώου Πάγιων Περιουσιακών Στοιχείων και 
του ιδιαίτερου Φορολογικού Μητρώου Πάγιων Περιου¬ 
σιακών Στοιχείων μέχρι την προθεσμία κλεισίματος του 
Ισολογισμού.» 

3. Μετά από το πρώτο εδάφιο της παραγράφου 2 του 
άρθρου 28 προστίθενται δεύτερο και τρίτο εδάφια ως 
εξής: 

«Όταν τα λογιστικά βιβλία τηρούνται σύμφωνα με τα 
Διεθνή Λογιστικά Πρότυπα (Δ.Λ.Π.), η αξία των μενόντων 
αποθεμάτων των ιδιοπαραχθέντων έτοιμων προϊόντων 


και της παραγωγής σε εξέλιξη, όπως αυτή προσδιορίζε¬ 
ται με βάση τα Δ.Λ.Π. δεν αναπροσαρμόζεται με τις δια¬ 
φοροποιήσεις στοιχείων κόστους μεταξύ λογιστικής και 
φορολογικής βάσης. Οι διαφορές αυτές, εφόσον υπάρ¬ 
χουν, ποσοτικοποιούνται σε ετήσια συνολική βάση, ανε¬ 
ξάρτητα αν αποτελούν στοιχεία κόστους των πωληθέ- 
ντων ή των μενόντων προϊόντων και καταχωρούνται στον 
Πίνακα των Φορολογικών Αποτελεσμάτων Χρήσης και 
στον Πίνακα Συμφωνίας Λογιστικής - Φορολογικής Βάσης 
(Π.Σ.Λ.Φ.Β.), που ορίζονται από τις διατάξεις της παρ. 7 
του άρθρου 7του Κώδικα αυτού.» 

4. Το τρίτο εδάφιο της περίπτωσης γ' της παραγράφου 
5 του άρθρου 28 του Κ.Β.Σ. αντικαθίσταται ως εξής: 

«Ειδικά για τις διαχειριστικές περιόδους που λήγουν 
μέχρι την 30.6.2005 οι ανωτέρω μετοχές ή συμμετοχές 
μπορεί να αποτιμηθούν στην τιμή κτήσης τους.» 

5. Στην παράγραφο 5 του άρθρου 28 του Κ.Β.Σ. προστί¬ 
θεται περίπτωση ε' ως εξής: 

«ε) Το δεύτερο και το τρίτο εδάφιο της παραγράφου 2 
του άρθρου 28 έχουν ανάλογη εφαρμογή και για την απο¬ 
τίμηση των πάσης φύσεως τίτλων και χρηματοοικονομι¬ 
κών προϊόντων των χρηματοπιστωτικών ιδρυμάτων και 
των ασφαλιστικών επιχειρήσεων.» 

6. Μετά το πρώτο εδάφιο της παραγράφου 1 του άρ¬ 
θρου 29 προστίθεται εδάφιο ως εξής: 

«Ο επιτηδευματίας που τηρεί τα βιβλία του σύμφωνα με 
τους κανόνες των Διεθνών Λογιστικών Προτύπων (Δ.Λ.Π.) 
καταχωρεί στο βιβλίο απογραφών και τους πίνακες που 
ορίζονται από τις περιπτώσεις Α' και Γ της παραγράφου 
7του άρθρου 7του Κώδικα αυτού.» 

7. Το πρώτο εδάφιο της παραγράφου 3 του άρθρου 29 
αντικαθίσταται ως εξής: 

«Ο ισολογισμός και ο λογαριασμός αποτελεσμάτων 
χρήσης που συντάσσεται σύμφωνα με τις διατάξεις της 
παραγράφου 1 του άρθρου αυτού, καθώς και οι πίνακες 
που ορίζονται από την περίπτωση Γ' της παραγράφου 7 
του άρθρου 7 του Κώδικα αυτού υπογράφονται και από 
τον υπεύθυνο κατάρτισης αυτών λογιστή - φοροτεχνικό 
κάτοχο σχετικής άδειας ασκήσεως επαγγέλματος κατά 
τα ειδικότερα οριζόμενα από τις διατάξεις του Π.Δ. 
340/1998 (ΦΕΚ 228 Α') με αναγραφή ονοματεπωνύμου, 
της διεύθυνσης κατοικίας του ή της έδρας του επαγγέλ¬ 
ματος του, κατά περίπτωση, του Α.Φ.Μ., της αρμόδιας 
Δ.Ο.Υ. για τη φορολογία του, τον αριθμό μητρώου της 
άδειας άσκησης επαγγέλματος και την κατηγορία της 
άδειας.» 

8. Μετά την περίπτωση δ' της παραγράφου 3 του άρ¬ 
θρου 30 προστίθεται περίπτωση ε' ως εξής: 

«ε. δεν συντάσσει και δεν καταχωρεί στο βιβλίο απο- 
γραφών τον Πίνακα Φορολογικών Αποτελεσμάτων Χρή¬ 
σης, που ορίζεται από την περίπτωση Γ της παραγράφου 
7του άρθρου 7του Κώδικα αυτού ή συντάσσει αυτόν ανα- 
κριβώς.» 

Άρθρο 13 

Τροποποίηση του Κώδικα Φορολογίας Εισοδήματος 
(Κ.Ν. 2238/1994) για την εφαρμογή 
των Διεθνών Λογιστικών Προτύπων 

1. Στο τέλος της περίπτωσης ιβ' της παραγράφου 1 του 
άρθρου 31 προστίθεται το εξής εδάφιο: 

«Οι εταιρείες που για πρώτη φορά εφαρμόζουν τα Διε¬ 
θνή Λογιστικά Πρότυπα μπορούν να εκπίπτουν τα έξοδα 
της περίπτωσης αυτής, καθώς και τα έξοδα της περίπτω- 

σης ια', ή αντίστοιχων εξόδων πολυετούς απόσβεσης που 
αναγνωρίζονται ως τέτοια βάσει νόμου, ανάλογα με τον 
υπολειπόμενο χρόνο από την αρχική καταχώρησή τους.» 

2. Στο άρθρο 105 προστίθενται παράγραφοι 15 και 16 
ως εξής: 

«15. Τα έσοδα και τα έξοδα των εταιρειών που εφαρμό¬ 
ζουν τα Διεθνή Λογιστικά Πρότυπα, που προκύπτουν κα¬ 
τά την αρχική αναγνώριση των χρηματοοικονομικών μέ¬ 
σων, κατανέμονται ανάλογα με τη χρονική διάρκεια των 
αντίστοιχων μέσων, σύμφωνα και με τα οριζόμενα από τα 
Διεθνή Λογιστικά Πρότυπα. Ως χρηματοοικονομικά μέσα 
νοούνται τα οριζόμενα απόταΔιεθνή Λογιστικά Πρότυπα, 
όπως αυτά υιοθετούνται από την Ευρωπαϊκή Ένωση κατ’ 
εφαρμογή του Κανονισμού 1606/2002, του Ευρωπαϊκού 
Κοινοβουλίου και του Συμβουλίου. 

16. Για την εξεύρεση του συνολικού καθαρού φορολο¬ 
γητέου εισοδήματος των εταιρειών που είτε υποχρεωτικά 
είτε προαιρετικά εφαρμόζουν τα Διεθνή Λογιστικά Πρό¬ 
τυπα που υιοθετούνται απάτην Ευρωπαϊκή Ένωση, όπως 
προβλέπεται από τον Κανονισμό (ΕΚ) αριθμ. 1606/2002 
του Ευρωπαϊκού Κοινοβουλίου και του Συμβουλίου της 
Ευρωπαϊκής Ένωσης της 19ης Ιουλίου 2002, που δημοσι- 
εύθηκε στην Επίσημη Εφημερίδα των Ευρωπαϊκών Κοινο¬ 
τήτων (Ι_ 243) και των Κανονισμών που εκδίδονται από την 
Επιτροπή (Ωοπιπιίεείοη), κατ’ εξουσιοδότηση των άρ¬ 
θρων 3 και 6 του Κανονισμού αυτού, εφαρμόζονται τα 
εξής: 

(α) Στην περίπτωση των εταιρειών που τηρούντο βιβλία 
τους σύμφωνα με τους κανόνες της ισχύουσας φορολο¬ 
γικής νομοθεσίας, τα κέρδη (ή ζημίες) της εταιρείας προ¬ 
κύπτουν αποκλειστικά από τα τηρούμενα βιβλία με βάση 
τους ισχύοντες κανόνες της φορολογικής νομοθεσίας. 
Τα κέρδη (ή ζημίες) της εταιρείας που προκύπτουν από 
τις Οικονομικές Καταστάσεις με βάση τα Διεθνή Λογιστι¬ 
κά Πρότυπα δεν λαμβάνονται υπόψη για τους σκοπούς 
φορολογίας. 

(β) Στην περίπτωση των εταιρειών που τηρούντο βιβλία 
τους σύμφωνα με τα Διεθνή Λογιστικά Πρότυπα που υιο¬ 
θετούνται από την Ευρωπαϊκή Ένωση, τα κέρδη (ή ζη¬ 
μίες) της εταιρείας προκύπτουν αποκλειστικά από τον 
Πίνακα Φορολογικών Αποτελεσμάτων Χρήσης της παρα¬ 
γράφου 7 του άρθρου 7 του Κώδικα Βιβλίων και Στοι¬ 
χείων.» 

Άρθρο 14 

Για τις ανώνυμες εταιρείες οι οποίες συντάσσουν, υπο¬ 
χρεωτικά ή προαιρετικά, τις Ετήσιες Οικονομικές Κατα- 
στάσειςτους σύμφωνα μετιςδιατάξειςτου Κεφαλαίου 15 
του Κ. Ν. 2190/1920, δεν έχουν εφαρμογή οι διατάξεις του 
άρθρου 2του Ν. 2992/2002 (ΦΕΚ54Α'). 

ΚΕΦΑΛΑΙΟ Γ 

ΘΕΜΑΤΑ ΑΓΡΟΤΙΚΗΣ ΤΡΑΠΕΖΑΣ ΤΗΣ ΕΛΛΑΔΟΣ 
Αρθρο 15 

Οι υποχρεώσεις του Ελληνικού Δημοσίου που απορρέ¬ 
ουν από την από 31.12.2002 σύμβασή του με την Αγροτι¬ 
κή Τράπεζα της Ελλάδος Α.Ε. (ΦΕΚ 16 Β'/28.1.2003) θα 
εξοφληθούν με την έκδοση από το Ελληνικό Δημόσιο ει¬ 
δικού ομολογιακού δανείου, οι ομολογίες του οποίου θα 
διατεθούν στην Α.Τ.Ε. Α.Ε.. 

Το ποσό της οφειλής, ο χρόνος έκδοσης του ομολογια¬ 
κού δανείου, το ύψος του δανείου, οι όροι διάθεσης των 


ομολογιών και κάθε άλλη αναγκαία λεπτομέρεια θα καθο- 
ρισθούν με απόφαση του Υπουργού Οικονομίας και Οικο¬ 
νομικών. 

Αρθρο 16 

Το Ελληνικό Δημόσιο, στο πλαίσιο των υποχρεώσεων 
που είχε αναλάβει για την εξυγίανση και τη βελτίωση της 
κεφαλαιακής θέσης της Αγροτικής Τράπεζας της Ελλά¬ 
δος κατά τη μετοχοποίησή της, αναλαμβάνει την υποχρέ¬ 
ωση να καταβάλει απευθείας στην Α.Τ.Ε. Α.Ε. το ποσό των 
διακοσίων πενήντα εκατομμυρίων (250.000.000) ευρώ 
από το υφιστάμενο υπόλοιπο της οφειλής προς αυτήν της 
θυγατρικής της εταιρίας Α.Τ.Ε. ΣΥΜΜΕΤΟΧΩΝ Α.Ε. από 
το δάνειο διευκόλυνσης που της χορηγήθηκε το έτος 
2001 . 

Η καταβολή του παραπάνω ποσού θα γίνει με την έκδο¬ 
ση από το Ελληνικό Δημόσιο ειδικού ισόποσου ομολογια¬ 
κού δανείου, οι ομολογίες του οποίου θα διατεθούν στην 
Α.Τ.Ε. Α.Ε.. Ο αριθμός και η αξία των ομολογιών που θα 
διατεθούν, καθώς και το είδος, ο αριθμός και η αξία των 
μεταβιβαζόμενων ως άνω ομολογιών καθορίζονται με 
απόφαση του Υπουργού Οικονομίας και Οικονομικών. 

ΚΕΦΑΛΑΙΟ Δ' 

ΔΙΑΦΟΡΕΣ ΔΙΑΤΑΞΕΙΣ 

Αρθρο 17 

Ρύθμιση χρεών νοσοκομείων Ε.Σ.Υ. 

1. Οφειλές των νοσοκομείων του Ε.Σ.Υ., εκτός των ψυ¬ 
χιατρικών νοσοκομείων, προς προμηθευτές τους από την 
προμήθεια φαρμάκων, υγειονομικού υλικού, χημικών 
αντιδραστηρίων και ορθοπεδικού υλικού, για τις οποίες 
έχουν εκδοθείτα προβλεπόμενα κατά περίπτωση τιμολό¬ 
για και δελτία αποστολής μέχρι τη δημοσίευση του παρό¬ 
ντος, εξοφλούνται άμεσα, με την ολοκλήρωση των σχετι¬ 
κών διαδικασιών εκκαθάρισης και θεώρησης των χρημα¬ 
τικών ενταλμάτων πληρωμής, σύμφωνα με τις ισχύουσες 
δημοσιολογιστικές διατάξεις, εφόσον: 

α) παρασχεθεί έκπτωση επί της συναλλακτικής αξίας 
(αξίατιμολογίου προ Φ.Π.Α.) κατά 3,5% και 

β) οι δικαιούχοι παραιτηθούν από οποιαδήποτε άλλη 
αξίωση, συμπεριλαμβανομένων και των τόκων υπερημε¬ 
ρίας. 

Στην έννοια του υγειονομικού υλικού περιλαμβάνονται 
καιτα ανταλλακτικά και αναλώσιμα υλικάτων ιατρικών μη¬ 
χανημάτων, καθώς επίσης καιτα ιατρικά αέρια. 

Η υπαγωγή των οφειλών στη ρύθμιση αυτή γίνεται γνω¬ 
στή με υπεύθυνη δήλωση του άρθρου 8του Ν. 1599/1986, 
που κατατίθεται από τους προμηθευτές, εντός μηνός από 
τη δημοσίευση του παρόντος στην Εφημερίδα της Κυ- 
βερνήσεως, στην αρμόδια υπηρεσία του Υπουργείου 
Υγείας και Κοινωνικής Αλληλεγγύης και αφορά όλες τις 
απαιτήσεις εκάστου προμηθευτή για το σύνολο των νο¬ 
σοκομείων. 

2. Προμήθειες των νοσοκομείων του Ε.Σ.Υ., εκτός των 
ψυχιατρικών νοσοκομείων, για υγειονομικό υλικό και 
χημικά αντιδραστήρια, που πραγματοποιήθηκαν από 
1.1.2002 έως τη δημοσίευση του παρόντος με απευθείας 
ανάθεση ή στα πλαίσια συμβάσεων που είχαν καταρτιστεί 
νόμιμα αλλά είχε λήξει η ισχύς τους, εξαιτίας της μη ολο¬ 
κλήρωσης των διαδικασιών κατακύρωσης των αποτε¬ 
λεσμάτων των σχετικών διαγωνισμών, θεωρούνται νό¬ 
μιμες. 

Είναι δυνατή η υπαγωγή και των προμηθειών αυτών οτη 
ρύθμιση της προηγούμενης παραγράφου, εφόσον: 

α) παρασχεθεί έκπτωση επί της συναλλακτικής αξίας 
(αξίατιμολογίου προ Φ.Π.Α.) κατά 5% και 

β) οι δικαιούχοι παραιτηθούν από οποιαδήποτε άλλη 
αξίωση, συμπεριλαμβανομένων και των τόκων υπερημε- 
ρίας. 

3. Από τις ρυθμίσεις των προηγούμενων παραγράφων 
εξαιρούνται: 

α) οι προμήθειες κάθε είδους αγαθών τα οποία χρησι¬ 
μοποιήθηκαν για τη λειτουργία μηχανημάτων που παρα- 
χωρήθηκαν στα νοσοκομεία κατά κυριότητα ή χρήση με 
τη μορφή δωρεών και τα οποία επιδέχονται αντιδραστή¬ 
ρια και αναλώσιμα υλικά συγκεκριμένης μόνο εταιρείας 
ή συνδεδεμένων με αυτή εταιρειών και 

β) οι προμήθειες κάθε είδους αγαθών που πραγμα¬ 
τοποιήθηκαν στο πλαίσιο επιχορηγούμενων από οποιον- 
δήποτε φορέα προγραμμάτων, για την υλοποίηση των 
οποίων τα νοσηλευτικά ιδρύματα έτυχαν ή θα τύχουν ει¬ 
δικής χρηματοδότησης. 

4. Για την εξόφληση των κατά τα ανωτέρω ρυθμιζόμε- 
νων οφειλών το Ελληνικό Δημόσιο επιχορηγεί τα παρα¬ 
πάνω νοσηλευτικά ιδρύματα με το ακριβές ποσό των σχε¬ 
τικών χρηματικών ενταλμάτων που θα εκδοθούν και θα 
αφορά το πληρωτέο στο δικαιούχο προμηθευτή ποσό και 
τις υπέρ τρίτων κρατήσεις. Οι επιχορηγήσεις αυτές κατα¬ 
τίθενται στην τράπεζα που ασκεί την ταμειακή διαχείριση 
των παραπάνω φορέων σε ειδικό τραπεζικό λογαριασμό. 
Οιλογαριασμοί αυτοί κινούνται μετους όρους καιτις προ¬ 
ϋποθέσεις των λογαριασμών ταμειακής διαχείρισης των 
εν λόγω φορέων και κλείνουν αμέσως με την ολοκλήρω¬ 
ση των πληρωμών στους δικαιούχους και την απόδοση 
των υπέρ τρίτων κρατήσεων και σε κάθε περίπτωση το αρ¬ 
γότερο έως 31.12.2005. Το τυχόν υπόλοιπο και το προϊόν 
τόκων που θα προκύψει αποτελούν έσοδο του Ελληνικού 
Δημοσίου. 

5. Με τη δημοσίευση του παρόντος νόμου, οι παραπά¬ 
νω ειδικές επιχορηγήσεις του Ελληνικού Δημοσίου προς 
τα νοσοκομεία αποτελούν αυτοδίκαια έσοδα των προϋ¬ 
πολογισμών τους, στους οποίους εγγράφονται και οι 
αντίστοιχες πιστώσεις σε ειδικούς κωδικούς αριθμούς 
(ΚΑΕ) για την εξόφληση των προμηθευτών της παρούσας 
ρύθμισης, χωρίς να απαιτείται πράξη τροποποίησης του 
προϋπολογισμού τους. 

6. Οφειλές του Ο.Π.Α.Δ., του Ο.Γ.Α. και του Οίκου Ναύ¬ 
τη προς τα νοσοκομεία του Ε.Σ.Υ., εκτός των ψυχιατρικών 
νοσοκομείων, που αφορούν παροχή υγειονομικής περί¬ 
θαλψης στους ασφαλισμένους τους για το μέχρι τη δη¬ 
μοσίευση του παρόντος χρονικό διάστημα και οι οποίες 
δεν έχουν εξοφληθεί, διαγράφονται και δεν αναζητούνται 
καθ’ οιονδήποτε τρόπο. 

7. Με κοινές αποφάσεις των Υπουργών Οικονομίας και 
Οικονομικών και Υγείας και Κοινωνικής Αλληλεγγύης, που 
δημοσιεύονται στην Εφημερίδα της Κυβερνήσεως, δύ- 
ναται να ρυθμίζονται λεπτομέρειες και κάθε άλλο θέμα 
σχετικό με την υλοποίηση των διατάξεων του παρόντος 
άρθρου. 

8. Με απόφαση του Υπουργού Οικονομίας και Οικονο¬ 
μικών, που εκδίδεται εντός δύο ετών από τη δημοσίευση 
του παρόντος, δύνανται να πραγματοποιούνται έλεγχοι 
των δαπανών των νοσοκομείων του Ε.Σ.Υ., που θα εξο¬ 
φληθούν μετις διαδικασίες της παραπάνω ρύθμισης, από 
υπαλλήλους του Γενικού Λογιστηρίου του Κράτους. Με 


την ίδια απόφαση προσδιορίζεται το περιεχόμενο και ο 
τρόπος πραγματοποίησης των ελέγχων αυτών. 

Με όμοια απόφαση συγκροτείται στο Γ ενικό Λογιστήριο 
του Κράτους ομάδα εργασίας στην οποία συμμετέχουν 
και εκπρόσωποι του Υπουργείου Υγείας και Κοινωνικής 
Αλληλεγγύης για το συντονισμό, τον έλεγχο και την ολο¬ 
κλήρωση των διαδικασιώντης ρύθμισης αυτής, καθώς και 
για την επίλυση οποιουδήποτε σχετικού ζητήματος. Με 
την ίδια απόφαση καθορίζεται και η αποζημίωση των με¬ 
λών της ομάδας αυτής. 

Άρθρο 18 

Θέματα της Επιτροπής Λογιστικής Τυποποίησης 
και Ελέγχων 

1. Η παράγραφος 3του άρθρου 1 του Ν. 3148/2003τρο¬ 
ποποιείται ως εξής: 

«3. Η Ε.Λ.Τ.Ε. διοικείται από επταμελές Διοικητικό Συμ¬ 
βούλιο (Δ.Σ.) το οποίο αποτελείται από τον Πρόεδρο, δύο 
Αντιπροέδρους και τέσσερα μέλη και συγκροτείται με 
απόφαση του Υπουργού Οικονομίας και Οικονομικών. Με 
όμοια απόφαση ορίζεται ως γραμματέας του Δ.Σ. υπάλ¬ 
ληλος της Ε.Λ.Τ.Ε. ή του Υπουργείου Οικονομίας και Οι¬ 
κονομικών ή υπάλληλος απασχολούμενος σε αυτό.» 

2. Η παράγραφος 4του άρθρου 1 του Ν. 3148/2003τρο- 
ποποιείται ως εξής: 

«4. Ο Πρόεδρος επιλέγεται από πρόσωπα εγνωσμένου 
κύρους, ευρύτερης αποδοχής με αποδεδειγμένη πείρα 
και επιστημονική κατάρτιση. Ο ένας Αντιπρόεδρος επιλέ¬ 
γεται από πρόσωπα που διαθέτουν ευρεία επιστημονική 
κατάρτιση στη Λογιστική και ο άλλος Αντιπρόεδρος είναι 
υπάλληλος του Υπουργείου Οικονομίας και Οικονομικών 
με κατάρτιση σε θέματα λογιστικής και ελεγκτικής.» 

3. Η παράγραφος 6του άρθρου 1 του Ν. 3148/2003τρο- 
ποποιείται ως εξής: 

«6. Τα υπόλοιπα μέλη του Δ.Σ. της Ε.Λ.Τ.Ε. είναι πρό¬ 
σωπα που υποδεικνύονται από την Τράπεζα της Ελλάδος, 
την Επιτροπή Κεφαλαιαγοράς, το Σύνδεσμο Ελληνικών 
Βιομηχανιών, το Σύνδεσμο Βιομηχάνων Βορείου Ελλά¬ 
δος, ανά ένα μέλος από κάθε φορέα.» 

4. Η περίπτωση γ'της παραγράφου 1 του άρθρου 5 του 
Ν. 3148/2003 αντικαθίσταται ως εξής: 

«γ) Έναν Διευθυντή του Υπουργείου Ανάπτυξης, που 
ορίζεται μαζί με τον αναπληρωτή του από τον Υπουργό 
Ανάπτυξης.» 

5. Στην παράγραφο 3 του άρθρου 5 του Ν. 3148/2003 
προστίθεται τελευταίο εδάφιο ως εξής: 

«Η άρνηση διενέργειας ποιοτικού ελέγχου από επιλεγ¬ 
μένο Ορκωτό Ελεγκτή Λογιστή μέσα σε εύλογη προθε¬ 
σμία που τίθεται από το Σ.Π.Ε. συνιστά πειθαρχικό παρά¬ 
πτωμα και επιβάλλονται οι κυρώσεις που προβλέπονται 
από τις παραγράφους 3 και 4 του άρθρου 6 του παρόντος 
νόμου.» 

6. Στο άρθρο 5 του Ν. 3148/2003 προστίθεται παρά¬ 
γραφος 8 ως εξής: 

«8. Το Συμβούλιο Ποιοτικού Ελέγχου είναι αρμόδιο να 
εισηγείται στο Δ.Σ. της Ε.Λ.Τ.Ε. τη θέσπιση κανόνων 
ασκήσεως των υποχρεωτικών ελέγχων που διενεργού- 
νται από μη Ορκωτούς Ελεγκτές Λογιστές.» 

7. Η περίπτωση γ'της παραγράφου 1 του άρθρου 6 του 
Ν. 3148/2003 αντικαθίσταται ως εξής: 

«γ) Έναν υπάλληλο του Υπουργείου Οικονομίας και Οι¬ 
κονομικών που ορίζεται μαζί με τον αναπληρωτή του από 
τον Υπουργό Οικονομίας και Οικονομικών.» 




6430 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


8. Στην παράγραφο 2 του άρθρου 6 του Ν. 3148/2003 
προστίθεται τελευταίο εδάφιο ως εξής: 

«Στο Πειθαρχικό Συμβούλιο μπορεί να μετέχει, χωρίς 
δικαίωμα ψήφου, εκπρόσωπος του Σ.Ο.Ε.Λ. που ορίζεται 
από το Εποπτικό Συμβούλιο του Σ.Ο.Ε.Λ.» 

Άρθρο 19 

Στην παράγραφο 2α του άρθρου 26 του προεδρικού 
διατάγματος 284/1988, διαγράφεται στοιχείο που ορίζει 
τα παρακάτω: «Βεβαίωση των ποσών, που καταλογίζονται 
σε βάρος των δημοσίων υπολόγων, με αποφάσεις του 
Ελεγκτικού Συνεδρίου ή των σχετικών ανακλητικών ή τρο- 
ποποιητικών αποφάσεων του Ελεγκτικού Συνεδρίου.» 

Άρθρο 20 

Στο άρθρο 1 του Ν. 3068/2002 (ΦΕΚ274 Α') προστίθεται 
τελευταίο εδάφιο ως εξής: 

«Δεν είναι δικαστικές αποφάσεις κατά την έννοια του 
παρόντος και δεν εκτελούνται οι εκτελεστοί τίτλοι που 
αναφέρονται στις περιπτώσεις των εδαφίων γ'- ζ' της παρ. 
2 του άρθρου 904 Κ.Πολ.Δ. πλην των κηρυχθεισών εκτε¬ 
λεστών αλλοδαπών δικαστικών αποφάσεων.» 

Άρθρο 21 

Στο κοινωφελές ίδρυμα «ΒΑΣΙΛΗ ΚΑΙ ΜΑΡΙΝΑΣ ΘΕΟΧΑ- 
ΡΑΚΗ», του οποίου η σύσταση εγκρίθηκε και ο οργανι¬ 
σμός διοίκησης και διαχείρισης κυρώθηκε με το από 
29.11.2004 προεδρικό διάταγμα (ΦΕΚ 1756 Β'), εφαρμό¬ 
ζονται τα άρθρα 1 παράγραφος 1 και 12 παράγραφος 1 
του Ν. 1610/1986. 

Άρθρο 22 

Με απόφαση του Υπουργού Οικονομίας και Οικονομι¬ 
κών μπορεί να ορίζεται ότι, ανεξάρτητα από τη συνδρομή 
ή όχι των περιπτώσεων που προβλέπονται στο άρθρο 37 
του Ν. 2843/2000 (ΦΕΚ219Α'), θα διατίθεται προς το Δη¬ 
μόσιο: α) ποσοστό ανώτερο του εβδομήντα τοις εκατό 
(70%) των καθαρών κερδών του Ταμείου Παρακαταθη¬ 
κών και Δανείων (Τ.Π.Δ.), κατά παρέκκλιση των διατάξεων 
της παραγράφου 1 του άρθρου 3 του Ν.Δ. 3003/1954 
(ΦΕΚ 214 Α'), όπως αντικαταστάθηκε με το άρθρο 14 παρ. 
2 του Ν. 2469/1997 (ΦΕΚ 38 Α') και/ή β) τμήμα ή και το 
σύνολο των αποθεματικών κεφαλαίων του Τ.Π.Δ. 

Με την υπουργική απόφαση καθορίζονται οι τυχόν ειδι¬ 
κότεροι όροι εφαρμογής του παρόντος άρθρου. 

Άρθρο 23 

1. Αναστέλλεται μέχρι τις 31 Μαρτίου 2005 η ισχύς του 
Ν. 3164/2003 (ΦΕΚ 176 Α') με εξαίρεση τα άρθρα 31 έως 
και 35 αυτού και παρατείνεται αντίστοιχα η ισχύς του Ν. 
716/1977 (ΦΕΚ 295 Α') και των λοιπών σχετικών με την 
ανάθεση και εκπόνηση των μελετών διατάξεων. 


2. Αναστέλλεται μέχρι 30 Απριλίου 2005 η ισχύς των δια¬ 
τάξεων των άρθρων 1,2,3, 4, παρ. 4 του άρθρου 5, 8 και 
παρ.1 του άρθρου 23 του Ν. 3212/2003 (ΦΕΚ 308 Α') και 
παρατείνεται αντίστοιχα η ισχύς του από 8/13.7.1993 
προεδρικού διατάγματος (ΦΕΚ795Δ') και των λοιπών δια¬ 
τάξεων που σχετίζονται με τη διαδικασία έκδοσης οικο¬ 
δομικών αδειών. 

Άρθρο 24 

Ρύθμιση θεμάτων ανταλλαγής ιδιοκτησιών μεταξύ 
Ελληνικού Δημοσίου και Γ.Σ. ΗΡΑΚΛΗΣ Θεσσαλονίκης 

Σε εφαρμογή της από 6.2.2004 προγραμματικής συμ¬ 
φωνίας μεταξύ του Υφυπουργού Πολιτισμού και του 
Προέδρου του αθλητικού σωματείου της Θεσσαλονίκης 
με την επωνυμία ΗΡΑΚΛΗΣ Γ.Σ., για την τακτοποίηση 
όμορων ιδιοκτησιών του Ελληνικού Δημοσίου και του 
παραπάνω αθλητικού σωματείου, που βρίσκονται στα 
Ο.Τ. 2 και 3 της περιοχής Μίκραςτου Δήμου Καλαμαριάς 
Θεσσαλονίκης, τα οποία από τη διάταξη του άρθρου 7 
παράγραφος 3 του Ν. 3207/2003 (ΦΕΚ 302 Α724.12. 
2003) έχουν χαρακτηρισθεί ως χώροι αθλητικών εγκα¬ 
ταστάσεων, επιτρέπεται η ανταλλαγή της ιδιοκτησίας 
του Ελληνικού Δημοσίου με τις ιδιοκτησίες του ΗΡΑΚΛΗ 
Γ.Σ. Θεσσαλονίκης, όπως αυτές εμφανίζονται στο συ¬ 
νημμένο ρυμοτομικό σχέδιο υπ’αριθμ. Π2, κλίμακος 
1:1.000, που έχει συνταχθεί από τη Διεύθυνση Δημοσίων 
Έργων της Περιφέρειας Κεντρικής Μακεδονίας και έχει 
θεωρηθεί με ημερομηνία 10.11.2004 από τη Διεύθυνση 
Μελετών Αθλητικών Έργων της Γενικής Γραμματείας 
Αθλητισμού. 

Ειδικότερα, επιτρέπεται η ανταλλαγή τμήματος της 
ιδιοκτησίας του Ελληνικού Δημοσίου με ΑΒΚ 3 Καλαμα¬ 
ριάς (πρώην291 Θεσσαλονίκης), που εμφανίζεται στο πα¬ 
ραπάνω ρυμοτομικό σχέδιο μετά στοιχεία 5-6-7-8-9-10-5, 
εμβαδού 18.967,91 τ.μ., με τις ιδιοκτησίες του σωματείου 
Γ.Σ. ΗΡΑΚΛΗΣ Θεσσαλονίκης, που εμφανίζονται στο ίδιο 
ρυμοτομικό σχέδιο με στοιχεία (α) 3-3" -19-4-3, εμβαδού 
9.444,96τ.μ., (β) 3 -7" -11 -3"-3', εμβαδού 2.829,36τ.μ. και 
(γ) 14-13-22-21-20-15-15 -14, εμβαδού 4.431,80τ.μ.. 

Η ανταλλαγή πραγματοποιείται με τη σύναψη σχετι¬ 
κής σύμβασης μεταξύ της Γ ενικής Γ ραμματείας Αθλη¬ 
τισμού και του σωματείου Γ.Σ. ΗΡΑΚΛΗΣ, η οποία 
εγκρίνεται με απόφαση του Υφυπουργού Πολιτισμού, 
που δημοσιεύεται στην Εφημερίδα της Κυβερνήσεως, 
αποτελεί δε τίτλο προς μεταγραφή και μεταγράφεται 
με εντολή του στο αρμόδιο υποθηκοφυλακείο, χωρίς 
την καταβολή φόρου μεταβίβασης ακινήτου, καθώς 
και οποιουδήποτε τέλους, αμοιβής ή δικαιώματος τρί¬ 
του, μέχρι του ποσού των εκατό πενήντα χιλιάδων 
(150.000,00) ευρώ συνολικά, όπως προβλέπει η ως 
άνω προγραμματική συμφωνία. 

Άρθρο 25 
Έναρξη ισχύος 

Ο νόμος αυτός αρχίζει να ισχύει από τη δημοσίευσή του στην Εφημερίδα της Κυβερνήσεως, εκτός αν ορίζεται 
διαφορετικά στις επί μέρους διατάξεις του. 

Παραγγέλλομε τη δημοσίευση του παρόντος στην Εφημερίδα της Κυβερνήσεως και την εκτέλεσή του ως νόμου 
του Κράτους. 

Αθήνα, 22 Δεκεμβρίου 2004 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 


ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Γ. ΑΛΟΓΟΣΚΟΥΦΗΣ 


ΑΝΑΠΤΥΞΗΣ 

Δ. ΣΙ ΟΥΦ ΑΣ 


ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Γ. ΣΟΥΦΛΙΑΣ 


ΥΓΕΙΑΣ 

ΚΑΙ ΚΟΙΝΩΝΙΚΗΣ ΑΛΛΗΛΕΓΓΎΗΣ 

Ν. ΚΑΚΛΑΜΑΝΗΣ 


ΥΦΥΠΟΥΡΓΟΣ ΠΟΛΙΤΙΣΜΟΥ 

Γ. ΤΑΤΟΥΛΗΣ 


Θεωρήθηκε και τέθηκε η Μεγάλη Σφραγίδα του Κράτους 
Αθήνα, 23 Δεκεμβρίου 2004 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Α. ΠΑΠΑΛΗΓΟΥΡΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




